CELEX: 62021TN0755
Language: lv
Date: 2021-12-01 00:00:00
Title: Lieta T-755/21: Prasība, kas celta 2021. gada 1. decembrī – Illumina/Komisija

24.1.2022   
            
            
               LV
            
            
               Eiropas Savienības Oficiālais Vēstnesis
            
            
               C 37/54
            
         
      Prasība, kas celta 2021. gada 1. decembrī – Illumina/Komisija
      (Lieta T-755/21)
      (2022/C 37/71)
      Tiesvedības valoda – angļu
      
         Lietas dalībnieki
      
      
         Prasītāja: Illumina, Inc. (Vilmingtona, Delavēra, Amerikas Savienotās Valstis) (pārstāvji: D. Beard, Barrister-at-law, un P. Chappatte, advokāts)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt Komisijas 2021. gada 29. oktobra lēmumu lietā COMP/M.10493, kas pieņemts saskaņā ar Padomes Regulas Nr. 139/2004 par kontroli pār uzņēmumu koncentrāciju (EK Apvienošanās Regula, turpmāk tekstā – “EUMR”) (1) 8. panta 5. punkta a) apakšpunktu un kurā ir i) konstatēts, ka Illumina ir īstenojusi GRAIL iegādi, pārkāpjot EUMR 7. pantu; ii) attiecībā uz Illumina un GRAIL ir noteikti lēmuma 4.7 iedaļā paredzētie pagaidu pasākumi, un iii) Illumina un GRAIL ir likts nekavējoties īstenot vai nodrošināt šādu pasākumu īstenošanu, neizpildes gadījumā paredzot periodiskus soda maksājumus (turpmāk tekstā – “lēmums”); un
               
            
                  —
               
               
                  piespriest Komisijai atlīdzināt tiesāšanās izdevumus šajā tiesvedībā.
               
            
         Pamati un galvenie argumenti
      
      Prasības pamatojumam prasītāja ir izvirzījusi trīs pamatus.
      
                  1.
               
               
                  Ar pirmo pamatu tiek apgalvots, ka lēmums nav Komisijas kompetencē, jo EUMR 7. pants neesot piemērojams. It īpaši:
                  
                              —
                           
                           
                              Komisijas pilnvaras atbilstoši EUMR 8. panta 5. punktam pieņemt lēmumu esot bijušas atkarīgas no tā, ka koncentrācija ir tikusi īstenota, pārkāpjot 7. pantu.
                           
                        
                              —
                           
                           
                              ja Illumina lietā T-227/21 veiktā lēmuma par lietas nodošanu pārsūdzēšana tiktu apmierināta un lēmumi par lietas nodošanu tiktu atcelti, tad Illumina nekad nebūtu bijis pienākums atbilstoši EUMR 7. pantam apturēt koncentrācijas īstenošanu un Komisijai tādējādi nebija kompetences pieņemt lēmumu vai jebkādu tā daļu.
                           
                        
            
                  2.
               
               
                  Ar otro pamatu tiek apgalvots, ka lēmumā ietvertie noteikumi attiecībā uz līdzekļu piešķiršanu ir nesamērīgi. It īpaši:
                  
                              —
                           
                           
                              lēmumā ietvertā prasība, ka Illumina ir jānodrošina finansējums GRAIL ar noteikumiem, kas liedz Illumina būt informētai par mērķi, kādam līdzekļi ir paredzēti, ir nesamērīga, jo Illumina bija obligāti jāsaņem šī informācija, lai nodrošinātu atbilstību citām tiesību aktu prasībām.
                           
                        
                              —
                           
                           
                              Komisijas paustās bažas bija iespējams novērst ar mazāk ierobežojošiem līdzekļiem.
                           
                        
            
                  3.
               
               
                  Ar trešo pamatu tiek apgalvots, ka lēmumā ir ietverta nesamērīga attieksme pret Illumina iepriekš pastāvošajiem līgumiskajiem pienākumiem un/vai Komisija nav norādījusi atbilstošu pamatojumu saskaņā ar LESD 296. pantu un Eiropas Savienības Pamattiesību hartas 41. pantu. It īpaši:
                  
                              —
                           
                           
                              Komisijas norādītais pamatojums esot tautoloģisks un tādēļ ar to esot pārkāpts pienākums norādīt atbilstošu lēmuma pamatojumu.
                           
                        
                              —
                           
                           
                              ar lēmumu Illumina nesamērīgi tiekot prasīts pārkāpt iepriekš pastāvošos līgumiskos pienākumus sniegt informāciju konkrētiem finanšu instrumentu turētājiem.
                           
                        
            
         (1)  OV 2004, L 24, 1. lpp.